**Ջեսի Տայլեր Ֆերգյուսոն** (անգլ.՝ Jesse Tyler Ferguson, հոկտեմբերի 22, 1975(1975-10-22), Միսսուլա, Մոնտանա, ԱՄՆ), Ամերիկացի դերասան։ Առավել հայտնի է «Ամերիկյան ընտանիք» սիթքոմում Միտչել Փրիտչետի դերով (2009-2020), որի համար առաջադրվել է Էմմիի հինգ մրցանակների։

Վաղ տարիներ
-----------

Ֆերգյուսոնը ծնվել է 1975 թվականի հոկտեմբերի 22-ին Մոնտանա նահանգի Միզուլա քաղաքում, Աննայի (Օրիորդական ազգանունը՝ Դոյլ) և Ռոբերտ Ֆերգյուսոնների ընտանիքում։ Նրա ծնողները ամուսնալուծվեցին, երբ նա 18 տարեկան էր։ Նա ունի նաև եղբայր և քույր (Բեն, Քելլի)։

Նա մեծացել է Նյու Մեքսիկո նահանգի Ալբուկերկե քաղաքում, որտեղ նրա ընտանիքը տեղափոխվել է դեռ երիտասարդ հասակում։ Ութ տարեկան հասակում Ֆերգյուսոնը որոշում է դերասան դառնալ և միանում մանկական թատրոնին, որտեղ խաղում է վեց տարի։ 1994 թվականին ավարտել է միջնակարգ դպրոցը, այնուհետ ընդունվել Նյու Յորքի երաժշտական և դրամատիկական ակադեմիա։

Կարիերա
-------

Ֆերգյուսոնը որպես բեմական դերասան իր կարիերան սկսել է Բրոդվեյում։ Այնտեղ նա մասնակցույթուն է ունեցել «Պուտնամ շրջանի 25-րդ ամենամյա ուղղագրական» մյուզիքլին։ Իր կարիերայի ընթացքում նա նկարահանվել է ավելի քան 15 տարբեր արտադրություններում։

Նրա համար առաջին նշանակալից աշխատանքը Ռիչի Ուելչի դերն էր «Դաս» սիթքոմում, որը տևեց ընդամենը մեկ եթերաշրջան և փակվեց 2007 թվականին։

Ավելի ուշ Ֆերգյուսոնը խաղացել է դոկտոր Ֆարկասի փոքր դերը «Տգեղ Բեթթին» հեռուստասերիալում։

2009-2020 թվականներին Ջեսսին խաղում էր Միթչել Փրիտչետի դերը «Ամերիկյան ընտանիք» կատակերգական սերիալում։ Նա այդ դերով առաջադրվել է Էմմիի «Երկրորդ պլանի լավագույն կատակերգական դերասան» կատեգորիայի հինգ անվանակարգերում։ Հեռուստաշոուի դերասանական կազմի հետ միասին, պարգևատրվել է «ԱՄՆ-ի Գիլդիայի կինոդերասանների» չորս մրցանակներով՝ «Կատակերգական սերիալում» դերասանական խաղի համար։

Անձնական կյանք
--------------

Ֆերգյուսոնը համասեռամոլ է։ 2013 թվականի հուլիսի 20-ին, երկու տարվա հարաբերություններից հետո, նա ամուսնանում է փաստաբան Ջասթին Միկիտայի հետ։ Նրանք ունեն որդի (Բեքեթ Մերսեր Ֆերգյուսոն-Միկիտա, ծնվել է 2020 թվականի հուլիսի 7-ին)։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2000 | ֆ | Սալլի Հեմինգս։ Ամերիկյան սկանդալ | *Sally Hemings: An American Scandal* | Երիտասարդ Թոմ Հեմինգս |
| 2001 | ֆ | Սովորական մեղսավորը | *Ordinary Sinner* | Օգդեն |
| 2006 | ֆ | Գրիֆինն ու Ֆենիքսը | *Griffin & Phoenix* | ուսանող |
| 2006-2007 | ս | Դասարան | *The Class* | Ռիչի Ուիլչ) |
| 2008 | ս | Չանհանգստացնել | *Do Not Disturb* | Լարրի |
| 2008 | ֆ | Անուղղելի | *Untraceable* | Արթուր Ջեյմս Էլմեր |
| 2009 | ֆ | Հրաշալի աշխարհ | *Wonderful World* | Սիրիլ |
| 2007-2010 | ս | Տգեղ Բեթթին | *Ugly Betty* | բժիշկ Ֆորկաս |
| 2009-2020 | ս | Ամերիկյան ընտանիք | *Modern Family* | Միշել Պրիտչետտ |

Ծանոթագրություններ
------------------

1. 1 2  Internet Movie Database — 1990.
2. 1 2  Internet Broadway Database — 2000.
3. 1 2  *Deutsche Nationalbibliothek* Record #143865595 // Gemeinsame Normdatei (գերմ.) — 2012—2016.
4. ↑  Keith, Bill (2011 թ․ մարտի 27). «Jesse Tyler Ferguson: A Gentleman in Full». *Out* (անգլերեն).
5. ↑  Rizzo, Monica (2013 թ․ հուլիսի 21). «Jesse Tyler Ferguson Marries Justin Mikita». *People* (անգլերեն).
6. ↑  Cunningham, Todd (2013 թ․ հուլիսի 21). «'Modern Family' Star Jesse Tyler Ferguson's Wedding Ceremony Officiated by Tony Kushner». *TheWrap* (անգլերեն).
7. ↑  Nahas, Aili; Juneau, Jen (2020 թ․ հուլիսի 9). «Jesse Tyler Ferguson Is a Dad! Actor Welcomes First Child, Beckett Mercer, with Justin Mikita». *People* (անգլերեն).`{{cite news}}`: CS1 սպաս․ բազմաթիվ անուններ: authors list (link)